### NN 64/2023 (14.6.2023.), Pravilnik o izmjenama Pravilnika o športskom i rekreacijskom ribolovu na moru

MINISTARSTVO POLJOPRIVREDE

1053

Na temelju članka 13., članka 28. stavka 3., članka 29. stavaka 6. i 8., članka 30. stavka 3., članka 33. stavka 6. i članka 34. Zakona o morskom ribarstvu (»Narodne novine«, br. 62/17, 130/17, 14/19 i 30/23) ministrica poljoprivrede donosi

PRAVILNIK

O IZMJENAMA PRAVILNIKA O ŠPORTSKOM I REKREACIJSKOM RIBOLOVU NA MORU

Članak 1.

U Pravilniku o športskom i rekreacijskom ribolovu na moru (»Narodne novine«, br. 122/17, 12/18, 54/18, 69/20, 125/20 i 87/21) u članku 1. stavku 1. podstavak 8. briše se.

Članak 2.

U članku 2. točke 1. i 2. mijenjaju se i glase:

»1. Lov na veliku ribu – oblik športskog ribolova na moru koji se obavlja udičarskim alatima za veliku ribu i koji se smije obavljati samo uz posjedovanje dozvole za ribolov udičarskim alatima za veliku ribu

2. Udičarski alati za veliku ribu – ribolovni alati odmet, kančenica i povlačni povraz (panula) koje uz osnovu, predvez, udice i spojnice sačinjava i ribolovni štap s rolom, a nosivost štapa odnosno nosivost role je 13,446 kg (30 lb) ili više.«.

Članak 3.

U članku 3. stavku 1. točka 6. mijenja se i glasi:

»6. godišnje dozvole za rekreacijski ribolov i ribolov ostima, vršama za lov ribe, stajaćim parangalima i uporabu umjetne rasvjete koje se izdaju bivšim ovlaštenicima važećih povlastica za mali obalni ribolov kojima je povlastica ukinuta na njihov zahtjev i osobama koje su imale važeće odobrenje za mali ribolov, a zahtjevom su odustale od prelaska u mali obalni ribolov.«.

Članak 4.

U članku 5. stavak 1. mijenja se i glasi:

»(1) Visina naknade za pojedine vrste dozvola utvrđuje se u iznosima kako slijedi:

|  |  |  |  |
| --- | --- | --- | --- |
| Redni broj | Vrsta dozvole | Naknada športski (EUR) | Naknada rekreacijski (EUR) |
| Dnevne i višednevne dozvole | | | |
| 1. | Dozvola za jedan (1) dan | 7,96 | 7,96 |
| 2. | Dozvola za tri (3) dana | 19,91 | 19,91 |
| 3. | Dozvola za sedam (7) dana | 39,82 | 39,82 |
| 4. | Dozvola za 150 dana za maloljetne osobe i invalide Domovinskog rata Republike Hrvatske (u daljnjem tekstu HRVI) (\*\*\*) | 1,33 | 13,27 |
| 5. | Dozvola za 150 dana za osobe koje su umirovljenici ili koji su navršili 65 godina života (\*\*\*) | 7,96 | 13,27 |
| 6. | Dozvola za 150 dana za punoljetne osobe do 65. godine života (\*\*\*) | 79,63 | 99,54 |
| 7. | Dozvola za 150 dana za osobe s navršenih 65 godina života koje imaju prebivalište na otocima i poluotoku Pelješcu kako su navedeni u posebnom propisu o otocima (\*\*\*) | ne izdaje se | izdaje se bez naknade |
| 8. | Dozvola za ribolov udičarskim alatima za veliku ribu za jedan (1) dan | 15,93 | ne izdaje se |
| 9. | Dozvola za ribolov udičarskim alatima za veliku ribu za tri (3) dana | 39,82 | ne izdaje se |
| 10. | Dozvola za ribolov udičarskim alatima za veliku ribu za sedam (7) dana | 79,63 | ne izdaje se |
| Godišnje dozvole (\*) | | | |
| 11. | Godišnja dozvola za maloljetne osobe i invalide Domovinskog rata Republike Hrvatske (u daljnjem tekstu HRVI) | 1,33 | 13,27 |
| 12. | Godišnja dozvola za osobe koje su umirovljenici ili koji su navršili 65 godina života | 7,96 | 13,27 |
| 13. | Godišnja dozvola za punoljetne osobe do 65. godine života | 46,45 | 66,36 |
| 14. | Godišnja dozvola za osobe s navršenih 65 godina života koje imaju prebivalište na otocima i poluotoku Pelješcu kako su navedeni u posebnom propisu o otocima | ne izdaje se | izdaje se bez naknade |
| Posebne dozvole (\*\*) | | | |
| 15. | Posebna dozvola za ribolov stajaćim parangalom | 26,54 | 26,54 |
| 16. | Posebna dozvola za ribolov vršama za lov ribe | 26,54 | 26,54 |
| 17. | Posebna dozvola za ribolov ostima | 13,27 | 13,27 |
| 18. | Posebna dozvola za upotrebu umjetne rasvjete | 13,27 | 13,27 |
| 19. | Posebna dozvola za ribolov udičarskim alatima za veliku ribu | 92,91 | ne izdaje se |

(\*) – vrijede za kalendarsku godinu, a kupnja je moguća u razdoblju od 1. prosinca prethodne godine do 1. ožujka kalendarske godine

(\*\*) – vrijede za kalendarsku godinu, a kupnja je moguća u razdoblju od 1. prosinca prethodne godine do kraja kalendarske godine.

(\*\*\*) – vrijede 150 dana od dana izdavanja u kalendarskoj godini, ali najviše do kraja kalendarske godine, a kupnja je moguća u razdoblju od 2. ožujka do 30. studenoga«.

Članak 5.

U članku 8. stavak 1. riječi: »,a udica i svi metalni dijelovi koji služe za spajanje osnova ili predveza (vrtilice, kopče i sl.) ne smiju biti od nehrđajućeg materijala« zamjenjuju se riječima: »i ne smije biti od nehrđajućeg materijala«.

Stavak 4. briše se.

Članak 6.

U članku 8.a stavak 1. mijenja se i glasi:

»(1) U športskom i rekreacijskom ribolovu plavoperajne tune, tunja dugokrilca i igluna dozvoljeno je obavljati ribolov samo na način ulovi i pusti, tako da se riba mora pustiti prije izvlačenja na plovilo.«.

Članak 7.

Iznad članka 12. briše se naslov.

Članak 12. mijenja se i glasi:

»Za ispunjavanje nacionalnih obveza prema EU – Data Collection Framework (EU-DCF) potrebno je omogućiti znanstvenim promatračima imenovanim od strane ministarstva uzorkovanje tuna u športskom i rekreacijskom ribolovu na moru.«.

Članak 8.

U članku 22. broj »1.« zamjenjuje se brojem »2.«.

Članak 9.

Prilog 1. briše se.

Članak 10.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/17-01/61

Urbroj: 525-12/717-23-22

Zagreb, 21. travnja 2023.

Ministrica poljoprivrede
 Marija Vučković, v. r.